Luiperd verras kampeerders in Botswana‘n Luiperd drink water uit ‘n wasbak in Botswana. (Foto: Verskaf) Gawie Janse van Rensburg het ŉ luiperd nog nooit van só naby gesien as toe dié dier verlede Donderdag kom water drink het uit ŉ wasbak in sy kampeerplek in Botswana nie. Janse van Rensburg en sy vrou kamp saam met vriende in Deception Valley. Hulle het gelê en slaap toe hy Donderdag omstreeks 03:45 wakker word van ŉ geluid soos iets wat buite hul tent water suip. Toe hy by sy tent uitkyk sien hy die luiperd wat water drink uit die wasbak waar hulle die vorige aand skottelgoed gewas het, enkele meter van sy tent af. “Ons het vergeet om die water uit te tap. My vrou se pienk waterbottel het nog so in die water gedryf,” lag Janse van Rensburg. “Ons is natuurliefhebbers en gewoond aan wilde diere, maar dit is die eerste keer in my lewe dat ek ŉ luiperd van só naby sien. Dit was die mooiste “sighting” wat ek nog in my lewe gesien het.” Hy het sy vrou onmiddellik wakker gemaak en gevra om ŉ video van die luiperd te neem. In die video kan ŉ mens sien hoe die luiperd ŉ hele paar minute lank water drink en dan ongeërg omdraai en die kamp verlaat. Janse van Rensburg sê hulle was nie bang nie, aangesien hulle in ŉ tent woon wat bokant die grond gelig is. Janse van Rensburg sê die gebied waar hulle woon is baie droog en diere moet ver loop om water te drink. What?????? ???????????????? Imagine finding this when you open your tent at your camping spot, you will hear that the lady speaks Afrikaans… and they sound very calm. How beautiful is this???? Posted by Toerbroers on Tuesday, October 1, 2019